রেখা গুপ্তার নিরাপত্তা ব্যবস্থায় বিরাট পরিবর্তন

ওয়েব ডেস্ক: বুধবার নিজ বাসভবনে আক্রান্ত হন দিল্লির মুখ্যমন্ত্রী রেখা গুপ্তা (Rekha Gupta)। হামলার পর থেকেই দিল্লি পুলিশের (Delhi Police) ভূমিকা নিয়ে সরব হয়েছিল বিরোধী শিবির। দিল্লির মুখ্যমন্ত্রীর উপর হামলার দায় কি অমিত শাহ-র অধীন দিল্লি পুলিশের? তড়িঘড়ি মুখ্যমন্ত্রী রেখা গুপ্তার (Rekha Gupta) নিরাপত্তার দায়িত্ব থেকে সরানো হল দিল্লি পুলিশকে। Z ক্যাটেগরির নিরাপত্তা দিয়ে দায়িত্ব তুলে দেওয়া হল সিআরপিএফ-এর হাতে।

সূত্রের খবর, প্রতি সপ্তাহের মতো বুধবার সকালেও জনশুনানি চলছিল মুখ্যমন্ত্রীর বাসভবনে। সাধারণ মানুষজনের সমস্যার কথা শুনছিলেন তিনি। সেইসময়েই আচমকা তাঁর উপর হামলা চালায় রাজেশ নামের এক ব্যাক্তি। মুখ্যমন্ত্রীর চুল ধরে টেনে চড় মারার অভিযোগ ওঠে অভিযুক্তের বিরুদ্ধে। তারপরেই অভিযুক্তকে গ্রেফতার করে পুলিশ। তারপরেই তাঁকে জিজ্ঞাসাবাদ শুরু হয়। এবার মুখ্যমন্ত্রীর নিরাপত্তার দায়িত্ব তুলে দেওয়া হল সিআরপিএফ-এর (CRPF) হাতে। এখন প্রশ্ন উঠছে সঠিক তদন্ত কি হবে? তদন্ত রিপোর্ট কি সামনে আসবে?

উল্লেখ্য, হামলার পর প্রথমে খবর আসে মুখ্যমন্ত্রীর চুল টানা হয়েছে, চড় মারার পর পাথর ছোড়া হয়েছে। পরবর্তীতে বিজেপির পক্ষ থেকে জানানো হয়, এমন কিছুই হয়নি। শুনানি চলাকালীন মুখ্যমন্ত্রীর কাছে একটি কাগজ নিয়ে হাজির হন ওই ব্যাক্তি। সেইসময়েই মুখ্যমন্ত্রীর হাত ধরে টানা হয়। তারপরেই ওই ব্যাক্তিকে পাকড়াও করে নিরাপত্তারক্ষীরা।

এখন প্রশ্ন উঠছে তাহলে এমন গুজব কে বা কারা ছড়াল? দিল্লি পুলিশকে সরিয়ে Z ক্যাটেগরির নিরাপত্তা দিয়ে দায়িত্ব তুলে দেওয়া হল সিআরপিএফ-এর হাতে। এবার মুখ্যমন্ত্রীর নিরাপত্তার দায়িত্বে থাকবে সিআরপিএফ। প্রশ্ন উঠছে তাহলে কি দিল্লি পুলিশের সিথিলতার কারণে এমন ঘটনা ঘটেছে? কীভাবে নিরাপত্তারক্ষীদের চোখকে ফাঁকি দিয়ে মুখ্যমন্ত্রীর এত কাছে পৌঁছে গেল ওই ব্যাক্তি? কেন তাঁকে আটকানো গেল না? তড়িঘড়ি যেভাবে দিল্লি পুলিশকে দায়িত্ব থেকে সরিয়ে সি আর পি এফ এর হাতে দায়িত্ব তুলে দেওয়া হল তা নিয়ে নানান প্রশ্ন উঠছে।

দেখুন অন্য খবর